EkBass/fiwiki-20250220-pages-articles huggingface dataset:
Jim Yong Kim

Jim Yong Kim (s. 8. joulukuuta 1959 Soul, Etelä-Korea) on amerikankorealainen lääkäri, antropologi sekä yksityisen Dartmouth Collegen entinen rehtori. Ennen Dartmouthia Kim on toiminut muun muassa Maailman terveysjärjestössä. Hän johti osastoa, jonka vastuulla on taistelu HIViä ja AIDSia vastaan. Kim on ensimmäinen amerikanaasialainen rehtori Ivy Leaguen instituutioissa. Kim syntyi Etelä-Koreassa 1959 ja muutti vanhempiensa mukana Yhdysvaltoihin viisivuotiaana. Hän opiskeli Harvardin yliopistossa ja valmistui lääkäriksi. Hän on myös väitellyt antropologiasta tohtoriksi Harvardissa. Maaliskuussa 2012 presidentti Barack Obama asetti Kimin ehdolle Maailmanpankkiryhmän uudeksi pääjohtajaksi Robert Zoellickin seuraajaksi Maailmanpankin johtokunta varmisti Kimin valinnan pääjohtajaksi. Kimin viisivuotiskausi alkoi heinäkuun alussa 2012. Hän erosi yllättäen tammikuussa 2019, minkä jälkeen Maailmanpankin toimitusjohtaja Kristalina Georgieva otti pääjohtajan tehtävät väliaikaisesti. ==Lähteet== == Aiheesta muualla == Luokka:Yhdysvaltalaiset lääkärit Luokka:Yhdysvaltain yliopistojen rehtorit Luokka:Amerikankorealaiset Luokka:Elävät henkilöt Luokka:Vuonna 1959 syntyneet
The Happy Song

The Happy Song on suomalaisen Poets of the Fall -yhtyeen single. Kappale on mukana yhtyeen vuoden 2012 albumilla Temple of Thought.http://www.poetsofthefall.com/discography/ Se esiintyy myös Alan Wake's American Nightmare -videopelissä. == Kappaleet == # The Happy Song (American Nightmare Edit) == Aiheesta muualla == * The Happy Song discogs.com -sivustolla == Lähteet == Luokka:Vuoden 2012 kappaleet Luokka:Poets of the Fallin kappaleet
Matkailualan tutkimus- ja koulutusinstituutti

Matkailualan tutkimus- ja koulutusinstituutti (MTI) on Lapin yliopiston matkailututkimuksen oppiaineen, Lapin ammattikorkeakoulun matkailu-, ravitsemus- ja talousalan ja Lapin matkailuopiston muodostama matkailualan asiantuntijayhteisö. MTI on perustettu vuonna 2009. Instituutin johtajana toimii Antti Honkanen. MTI:n tehtävänä on kehittää matkailualan koulutusta ja tutkimusta yhteistyössä elinkeinoelämän, kansainvälisen tiedeyhteisön, koulutusorganisaatioiden ja viranomaisten kanssa vastaamaan alan tarpeita. Instituutti tarjoaa opiskelijoille mahdollisuuksia kehittää osaamistaan matkailualalla yhdistelemällä eri koulutusasteiden tarjoamia tietosisältöjä siten, että ne tukevat opiskelijan tavoitteita alan teoreettisen tiedon ja käytännön taitojen hallinnassa. MTI kokoaa yhteen: * Matkailu- ja vieraanvaraisuusalojen ammatillisen koulutuksen sekä ammattikorkeakoulu- ja yliopisto-opinnot. Kaikille Lapin matkailuopiston, Lapin AMK:n ja Lapin yliopiston matkailualojen opiskelijoille on tarjolla yhteisiä opintoja ja opiskelijat voivat valita matkailuopintoja myös ristiin toistensa valikoimista. * Matkailualan tutkimuksen. MTI:ssa tehdään akateemista perustutkimusta ja soveltavaa tutkimusta yhteistyössä elinkeinoelämän kanssa. * Matkailualan palvelut. MTI tarjoaa asiakkaiden tarpeisiin räätälölityjä palveluita elinkeinoelämälle ja yksityishenkilöille. Palveluvalikoimaan kuuluu mm. selvitykset, asiantuntijalausunnot, konsultaatio, kehittämissuunnitelmat ja arvioinnit. Matkailun turvallisuutta on kehitetty useissa verkostoissa ja vuonna 2013 MTI julkisti matkailun turvallisuussuunnitelmat 10 Lapin matkailualueelle. MTI:n kolmen eri taustaorganisaation - Lapin yliopiston, Lapin AMK:n ja Lapin matkailuopiston - tekemä moniulotteinen yhteistyö koulutuksessa, tutkimuksessa ja palveluissa on ainutlaatuista jopa kansainvälisesti. == Lähteet == ==Aiheesta muualla== * Kotisivut * MTI:n Facebook-sivu Luokka:Suomalaiset oppilaitokset Luokka:Matkailu Suomessa
Ted Koehler

Ted Koehler (14. heinäkuuta 1894 Washington DC – 17. tammikuuta 1973 Santa Monica, Kalifornia) oli yhdysvaltalainen sanoittaja. Hän työskenteli 1920-luvulla Broadwaylla ja muutti Hollywoodiin 1930-luvun alussa. Siellä hän työskenteli lukuisissa menestyksekkäissä elokuvamusikaaleissa. Hän teki yhteistyötä eräiden suurimpiin kuuluvien Tin Pan Alley -säveltäjien, huomattavimmin Harold Arlenin kanssa. Lisäksi hän työskenteli Harry Barrisin, Duke Ellingtonin, Rube Bloomin, Sammy Fainin, Jay Gorneyn, Ray Hendersonin, Burton Lanen, Jimmy McHughin, Jimmy Monacon, Sammy Steptin ja Harry Warrenin kanssa.Songwriters Hall of Fame: Ted Koehler Koehler otettiin Songwriters Hall of Fameen vuonna 1972. == Kappaleita == * "Stormy Weather" * "Between the Devil and the Deep Blue Sea" * "Get Happy" * "Kickin' the Gong Around" * "I Love a Parade" * "I Gotta Right to Sing the Blues" * "I've Got the Whole World on a String" * "Happy as the Day is Long" * "Minnie the Moocher's Wedding Day" * "Let's Fall in Love" * "As Long As I Live" * "I'll Wind" * "Some Sunday Morning" * "When the Sun Comes Out" * "The Moment I Laid Eyes on You" * "Now I Know" * "Tess's Torch Song" * "Wrap Your Troubles in Dreams" * "I Can't Face the Music" * "Don't Worry 'Bout Me" * "Animal Crackers in My Soup" * "Stop, You're Breaking My Heart" * "I'm Shooting High" * "Linda" * "Spreadin' Rhythm Around" * "Lovely Lady" * "Good for Nothin' Joe" * "My Best Wishes" == Lähteet == Luokka:Yhdysvaltalaiset sanoittajat Luokka:Vuonna 1894 syntyneet Luokka:Vuonna 1973 kuolleet Luokka:Songwriters Hall of Fame
Pedro Botelho

Pedro Roberto Silva Botelho (s. 14. joulukuuta 1989 Salvador, Brasilia) on brasilialainen jalkapalloilija. Hän edustaa brasilialaista Atlético Paranaensea ja on luontaiselta pelipaikaltaan vasen laitapuolustaja, mutta hän pystyy pelaamaan myös keskikentällä. == Seurajoukkueura == Botelho siirtyi kotimaastaan Brasiliasta kesällä 2007 englantilaisen Arsenalin omistukseen. Hän pelasi kauden 2007–2008 lainasopimuksella espanjalaisessa Salamancassa, koska hänellä ei ollut vielä työlupaa Englannissa.El Arsenal cede a Pedro Da Silva al Salamanca Marca. Viitattu 23.3.2012. Kesällä 2008 Botelho palasi Arsenaliin, mutta tuli lainatuksi uudelleen Salamancaan kaudeksi 2008–2009. 23\. heinäkuuta 2009 hän siirtyi Celta Vigoon, jälleen kerran lainasopimuksella. Tämän jälkeen hän on pelannut vielä lainalla Cartagenassa, Rayo Vallecanossa ja Levantessa. == Lähteet == * Pedro Botelhon tilastot BDFutbol-sivustolla * Pedro Botelhon tilastot Transfermarkt-sivustolla === Viitteet === Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt
Jo van Gastel

Johannes Jacobus "Jo" van Gastel Jr. (5. tammikuuta 1887 Tilburg - 5\. maaliskuuta 1969 Tilburg) oli alankomaalainen jousiampuja ja olympiavoittaja. Hän edusti seuratasolla tilburgilaista Nooit Volleerdia. Van Gastel voitti Antwerpenin olympialaisissa 1920 kultaa 28 metrin etäisyydeltä ammutusta joukkuekilpailusta. Myös Jon isä Johannes oli olympiatason jousiampuja. == Lähteet == Luokka:Alankomaalaiset jousiampujat Luokka:Alankomaalaiset olympiavoittajat Luokka:Vuonna 1887 syntyneet Luokka:Vuonna 1969 kuolleet
Johannes van Gastel

Johannes van Gastel (10. syyskuuta 1853 Roosendaal - 11\. lokakuuta 1928 Tilburg) oli alankomaalainen jousiampuja. Hän edusti seuratasolla tilburgilaista Nooit Volleerdia. Van Gastel kilpaili Pariisin olympialaisissa 1900 "tuntemattomassa tapahtumassa", josta ei ole tiedossa sääntöjä eikä tuloksia. Myös Johanneksen poika Jo oli olympiatason jousiampuja. == Lähteet == Luokka:Alankomaalaiset jousiampujat Luokka:Vuonna 1853 syntyneet Luokka:Vuonna 1928 kuolleet
For Ever

For Ever on Adamantran EP-levy, joka julkaistiin 18. lokakuuta 2006. Yhtyeen piti alun perin mennä studioon nauhoittamaan ensimmäistä promodemoaan, mutta kesken äänitysessioiden suunnitelmat muuttuivat, kun se kiinnitettiin Tunerail Recordsille. Levyn on miksannut Jarno Hänninen D-studiolla ja masteroinut Torsti Spoof Studio Audiossa kesäkuussa 2006. For Ever -EP julkaistiin Suomessa lokakuussa 2006. == Kappaleet == Kaikki kappaleet sanoittanut Tuomas Nieminen. # # # # == Kokoonpano == * Tuomas Nieminen – laulu * Mikko Sepponen – rummut * Panu Kiskola – kitara * Tommi Ahtila – kitara * Jukka Hoffrén – basso, kitara ja koskettimet, kuorolaulu ;Vierailevat muusikot * Risto Kupiainen – koskettimet * Tapio Kuosma – kuorolaulu * Mikko P. Mustonen – kuorolaulu == Arvostelut == * Imperiumi: 8-/10 * Palasokeri.com: 7/10 == Lähteet == * Adamantran kotisivut * Meteli.net: Adamantra - For Ever === Viitteet === == Aiheesta muualla == * * Luokka:Vuoden 2006 EP:t Luokka:Adamantran albumit
Mikael Salo

Mikael Salo (s. 8. elokuuta 1971 Jokioinen) on suomalainen prikaatikenraali. Hän on toiminut koulutuspäällikkönä sotilasliitto Naton Joint Force Command Norfolk -operaatiokeskuksessa Yhdysvalloissa vuodesta 2025. Aikaisemmin Salo on toiminut muun muassa Reserviupseerikoulun johtajana 2022–2024, suomalaisen kriisinhallintajoukon komentajana Irakissa 2022 ja Puolustusvoimain komentajan erityisavustajana 2019–2021. Salo on myös Maanpuolustuskorkeakoulun dosentti. Hän on koulutukseltaan yleisesikuntaupseeri, valtiotieteiden tohtori, filosofian tohtori ja kasvatustieteen lisensiaatti. == Lähteet == Luokka:Suomalaiset kenraalit Luokka:Vuonna 1971 syntyneet Luokka:Elävät henkilöt
Henri Préaux

Henri Camille Préaux (25. marraskuuta 1911 Loivre – 21. helmikuuta 1992 Châlons-en-Champagne) oli ranskalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa hopeaa perämiehellisessä kaksikossa.Henri Préaux Biography and Olympic Results | Olympics at Sports-Reference.com == Lähteet == Luokka:Ranskalaiset soutajat Luokka:Ranskalaiset olympiamitalistit Luokka:Vuonna 1911 syntyneet Luokka:Vuonna 1992 kuolleet
In Triumph

In Triumph on Adamantra-yhtyeen kappale vuodelta 2009. Se oli Revival -albumista irroitettu ensimmäinen single. Kappale sai jonkin verran radiosoittoa esim. Radio Rockissa ja YLEX:llä. ==Kappaleet== #(music: Ahtila, Hoffrén) #(music: Ahtila, Hoffrén) Kappaleen sanat kirjoitti Tuomas Nieminen. ==Kokoonpano== *Tuomas Nieminen – laulu *Mikko Sepponen – rummut *Panu Kiskola – kitara *Jukka Hoffrén – basso, kitara ja koskettimet ==Vierailevat muusikot== *Risto Kupiainen – koskettimet *Tommi Ahtila - kitara *Janne Koivula - koskettimet ==Lähteet== *Encyclopaedia Metallum: The Metal Archives: Adamantra - Revival *Meteli.net: Adamantra - Revival Luokka:Vuoden 2009 kappaleet Luokka:Suomalaiset rockkappaleet
Giovanni Delise

Giovanni Delise (1. marraskuuta 1907 Izola – 19. toukokuuta 1947 Izola) oli italialainen soutaja. Hän kilpaili kesäolympialaisissa 1928 Amsterdamissa ja oli siellä mukana voittamassa kultaa perämiehellisessä nelikossa.Giovanni Delise Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1907 syntyneet Luokka:Vuonna 1947 kuolleet
Renato Petronio

Renato Petronio (5. helmikuuta 1891 Piran – 9. huhtikuuta 1976 Portogruaro) oli italialainen soutaja. Hän oli mukana voittamassa kultaa perämiehellisessä nelikossa vuoden 1928 kesäolympialaisissa Amsterdamissa. Hän osallistui myös vuoden 1936 kesäolympialaisiin Berliinissä.Renato Petronio Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1891 syntyneet Luokka:Vuonna 1976 kuolleet
Robert Fuest

Robert Fuest (30. syyskuuta 1927 Lontoo, Britannia – 21. maaliskuuta 2012) oli brittiläinen elokuvaohjaaja ja käsikirjoittaja. Hän teki lähinnä kauhu-, fantasia- ja jännityselokuvia. Fuestin kiitetyimpiä ja suosituimpia elokuvia, joissa on vahvoja mustan komedian sävyjä, olivat kestävä kulttisuosikit Vampyyrin kosto (1971), Vampyyri nousee haudastaan (1972) ja Supersankari (1973). Muita hänen elokuviaan ovat Ennen hämärää (1970), todellinen jännityselokuva, jota kriitikot kiittivät mutta jonka katsojamäärät ovat jääneet vähäisiksi, ja The Devil's Rain (1975), Yhdysvalloissa kuvattu kauhuelokuva, joka sai kriitikoilta niin tylyn vastaanoton että se saattoi olla syynä hänen lupaavan uransa päättymiseen,Fuest, Robert. The Devil's Rain DVD, Dark Sky, 2006, audio commentary. sillä heti sen jälkeen hän siirtyi ohjaamaan tuntemattomia televisiotöitä. Ainoa myöhempi teatterielokuva oli Kreikassa kuvattu pehmopornoa edustava Afrodite (1982), jonka pääosassa näytteli uransa ehtoopuolelle siirtynyt Horst Buchholz. Fuestin televisio- ohjauksia oli muun muassa Stepford-raportti. == Filmografia (valikoima)== *Humiseva harju, 1970 *Vampyyrin kosto, 1971 *Supersankari, 1973 *Vampyyri nousee haudastaan, 1972 (myös käsikirjoitus) *Stepford-raportti, 1980 *Afrodite, 1982 == Lähteet == == Kirjallisuutta == * == Aiheesta muualla == *Robert Fuest in Epdlp Luokka:Brittiläiset elokuvaohjaajat Luokka:Vuonna 1927 syntyneet Luokka:Vuonna 2012 kuolleet
HMS Sprightly

HMS Sprightly on ollut kahdeksan Britannian Kuninkaallisen laivaston aluksen nimenä. * HMS Sprightly (1777), 10-tykkinen Sprightly-luokan kutteri * HMS Sprightly (1778), 10-tykkinen Sprightly-luokan kutteri * HMS Sprightly (1805), 14-tykkinen kutteri * HMS Sprightly (1818), 6-tykkinen kutteri * HMS Sprightly (1837), alus * HMS Sprightly (1900), Lively-luokan hävittäjä * HMS Sprightly (1942), Bat-luokan pelastushinaaja
Kurt Moeschter

Kurt Moeschter (28. maaliskuuta 1903 – 26. kesäkuuta 1959) oli saksalainen soutaja. Hän kilpaili vuoden 1928 kesäolympialaisissa Amsterdamissa ja voitti siellä kultaa perämiehettömässä kaksikossa.Kurt Moeschter Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1903 syntyneet Luokka:Vuonna 1959 kuolleet
HMS Kangaroo

HMS Kangaroo on ollut seitsemän Britannian Kuninkaallisen laivaston aluksen nimenä. * HMS Kangaroo (1795), 16-tykkinen Diligence-luokan prikitakiloitu sluuppi * HMS Kangaroo (1805), 18-tykkinen Merlin-luokan sluuppi * HMS Kangaroo (1818), tutkimusalus (priki * HMS Kangaroo (1829), 3-tykkinen kuunariproomu * HMS Kangaroo (1852), 12-tykkinen priki * HMS Kangaroo (1882), Philomel-luokan tykkivene * HMS Kangaroo (1900), torpedovenehävittäjä == Katso myös == *HMAS Kangaroo, Australian laivaston hinaajia
Meghan Ory

Meghan Ory (s. 20. elokuuta 1982 Victoria, Brittiläinen KolumbiaMeghan Ory Pics allstarpics.net Viitattu 24.3.2012 ) on kanadalainen näyttelijä, joka on useimmiten esiintynyt draama- ja komediasarjoissa, kuten Äärirajoilla, Dark Angel, Rakkaudella, Molly ja Smallville. ==Ura== Oryn ensimmäinen päärooli oli vuonna 2000 esitetyssä televisiosarjassa Higher Ground. Myöhemmin hän sai toisen pääroolin draamasarjasta Vampire High, jota esitettiin vuosina 2001–2002. Ory esiintyi myös vuonna 2006 lyhytkestoisessa draamasarjassa South Beach yhdessä Adrianne Palickin kanssa. Ory teki sarjan jälkeen yhden vierasesiintymisen Ritari Ässä -sarjassa, kunnes sai uuden pääroolin True Justice -rikossarjassa, jossa hän esiintyi muun muassa Steven Seagalin kanssa. Vuosina 2011–2016 Ory on esiintynyt myös draama- ja fantasiasarjassa Olipa kerran. ==Lähteet== == Aiheesta muualla == Luokka:Kanadalaiset televisionäyttelijät Luokka:Vuonna 1982 syntyneet Luokka:Elävät henkilöt
George Healis

George Albert Healis (3. kesäkuuta 1906 Philadelphia, Pennsylvania – 6. joulukuuta 1990 Fort Lauderdale, Florida) oli yhdysvaltalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa hopeaa perämiehettömässä nelikossa. Hän saavutti elantonsa arkkitehtina.George Healis Biography and Olympic Results | Olympics at Sports-Reference.com == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1990 kuolleet
Lauri Kosonen

Lauri Ilmari Kosonen (s. 22. tammikuuta 1948 Turku) on suomalainen toimittaja, joka on työskennellyt muun muassa Karjala-lehden päätoimittajana 1991–2003. Kososen aikana lehdessä keskusteltiin voimakkaasti Karjalasta ja muista Neuvostoliitolle luovutetuista alueista, sekä niiden mahdollisesta palauttamisesta Suomelle. Keskustelu sai alkunsa heti Kososen päätoimittajakauden ensimmäisinä päivinä, kun Neuvostoliitossa käynnistyi epäonnistunut vallankaappausyritys 19. elokuuta 1991Etelä-Saimaa 22.1.1998.. Kosonen on työskennellyt Suomen Yleisradion palveluksessa vuonna 1967–1974 toimittajana ja 1981–1988 Yleisradion Kaakkois-Suomen -aluetoimituksen esimiehenä ja aluepäällikön varamiehenä Lappeenrannassa. Aiemmin Kosonen on toiminut Suomen Punaisen Ristin Kymen piirin toiminnanjohtajana 1974–1981, välillä myös kansainvälisen Punaisen Ristin asiantuntijana Tansanian Punaisen Ristin kehitysprojektissa 1977–1978 ja Kamputsean pakolaisten avustusoperaatiossa Thaimaassa 1979–1980. Lappeenrannan teknillisen korkeakoulun (nyk. Lappeenrannan teknillisen yliopiston) tiedotussihteerinä Kosonen toimi 1988–1991. Koulutukseltaan Kosonen on yhteiskuntatieteiden maisteri Tampereen Yliopistosta 1970. Sotilasarvoltaan Kosonen on kapteeniKarjala-lehti 15.1.1998.. Kosonen toimi vuosina 1989–2007 Suomen Kulttuurirahaston Etelä-Karjalan -rahaston asiamiehenä.Eteläkarjalaisen kulttuurin tukija. PDF. Web Archive 2014. Viitattu 26.7.2022. Kososen harrastuksia ovat viulun soitto ja kuorolaulu, Evakkolapset ry:n puheenjohtajatehtävät (vuodesta 2006 alkaen) ja mm. kolumnien kirjoittaminen lehtiin. Lauri Kososen lapsia ovat Kalle Ollila (s. 1969, o.s. Kosonen), Tatu Kosonen (1978–2022), Jussi Kosonen (s. 1981) ja Taina Perttilä, o.s. Kosonen (s. 1985). ==Lähteet== Luokka:Suomalaiset päätoimittajat Luokka:Vuonna 1948 syntyneet Luokka:Elävät henkilöt
Porin metsä

Porin metsä on Porissa sijaitseva noin 320 hehtaarin (n.3,2 km²) laajuinen ulkoilu- ja virkistysalue. Se sijaitsee vajaan kahden kilometrin päässä kaupungin keskustasta Porin urheilukeskuksen tuntumassa. Porin metsä rajoittuu pohjoisessa urheilukeskukseen, idässä Porin lentoasemaan, etelässä Lattomeren ja Pinomäen laajoihin peltoaukeisiin sekä lännessä Valtatie 8:aan. 1800-luvulla Porin metsä oli kaupunkilaisten karjan laidunmaana ja 1900-luvun alkupuolella talousmetsänä. Jatkosodan aikana viereistä lentokenttää tukikohtanaan pitäneet saksalaiset rakensivat alueelle rullausteitä ja lentokonesuojia. Rakennelmat on nykyään rauhoitettu muinaismuistolain nojalla. Varsinainen virkistyskäyttö alueella alkoi 1950-luvun lopulla, jolloin Isomäen urheilukeskusta alettiin rakentaa. Porin metsän puusto vaihtelee kuivasta kankaasta lehtomaiseen sekametsään. Alueella pesii myös erittäin runsas linnusto. Porin metsässä on useita eri pituisia valaistuja kuntopolkuja, pisimpänä 7,5 kilometrin mittainen rata. Nämä lähtevät pääosin maauimalan ja jäähallin läheisyydestä. Alueen halki johtaa Katinkurun ampumaradalle vievä 3,5 kilometrin pituinen valaistu reitti. Näiden lisäksi on useita valaisemattomia kaupungin ylläpitämiä reittejä sekä omat ratsastuspolut hevosille. Talvisin metsässä kulkee hiihtolatuja. Porin metsän välittömässä läheisyydessä sijaitsee useita muita liikuntapaikkoja. Urheilukeskuksessa ovat muun muassa maauimala, jäähalli, jalkapallo- ja tennishallit sekä stadion. Jäähallin ja maauimalan vieressä sijaitsee Isomäen leirintäalue, joka on avoinna Pori Jazzin ja muiden suurtapahtumien aikana. Eri puolilla alueen reunamilta löytyy myös ratsastustalli, ampumarata sekä jousiampumarata. Myös Suomen Ilmailuopisto sijaitsee Porin metsän tuntumassa. Vuonna 2002 Porin metsä liitettiin mukaan Porin kansalliseen kaupunkipuistoon. == Lähteet == *Porin metsä - kaupunkilaisten pyhittämää luontoa *Porin kaupunki/Valaistut kuntoradat == Lisää aiheesta == *Porin metsän kartta Luokka:Porin urheilupaikat Luokka:Porin luonto Luokka:Porin puistot
Porin maauimala

Porin maauimala sijaitsee Isomäen kaupunginosassa Porin urheilukeskuksessa. Arkkitehti Yrjö Lindegrenin suunnittelemä funkistyylinen maauimala on avattu vuonna 1957. Se on osa Porin kansallista kaupunkipuistoa ja maauimala on myös Museoviraston suojelema. Vuosina 2002–2005 Porin maauimalassa suoritettiin suuri peruskorjaus, joka maksoi noin 4,3 miljoonaa euroa. Maauimala on syyskuun lopussa päättyvän kesäkauden lisäksi avoinna myös talvisin, jolloin uiminen on mahdollista avantouinnin tavoin 3–5-asteisessa vedessä. Kävijöitä on vuosittain noin 80 000. Maauimalassa on sauna- ja pukuhuonetilojen lisäksi kolme erikokoista allasta, hyppytorni sekä vesiliukumäki. == Teknisiä tietoja == *Iso allas: 20 m × 50 m, syvyys 1,20–4,50 m *Lasten altaat: 7 m × 25 m, syvyys 0,10–0,60 m ja 10 m × 25 m, syvyys 0,50–1,10 m *Veden lämpötila: 26 °C, talvikaudella 3–5 °C *Hyppytelineet: ponnahduslaudat (1 m ja 3 m), lavat (5 m, 7,5 m ja 10 m) *Vesiliukumäki: 50 m *Katsomo: 500 paikkaa *Pukuhuoneita 4 kpl *Pesuhuoneita 2 kpl *Saunoja 3 kpl == Lähteet == *Porin kaupunki *Porin seudun matkailu Luokka:Maauimalat Luokka:Porin rakennukset ja rakennelmat
Sulantornipöllö

Sulantornipöllö (Tyto nigrobrunnea) on tornipöllöjen sukuun kuuluva lintu. Se on kotoperäinen Indonesian Malukun Sulasaarilla. Sen elinpiiriä ovat subtrooppiset ja trooppiset alavat metsät. Laji tunnetaan yhdestä näytteestä, aikuisesta naaraasta, joka on vuodelta 1938. Se on nähty 1991saariryhmän suurimmalla saarella, ja sen arvioidaan olevan hyvin harvinainen. Se on kooltaan noin 31–32 cm.Birdlife.org 24.3.2012 ==Lähteet== Luokka:Tornipöllöt (suku)
Sergei Kiškin

Sergei Timofejevitš Kiškin (; 17. (30.) toukokuuta 1906 Lugansk – 3. toukokuuta 2002) oli venäläis-neuvostoliittolainen fyysikko ja akateemikko. Hän oli erikoistunut metallifysiikkaan. Hän tutki erityisesti metallien lujuuskestävyyttä. Hän valmistui Moskoven Teknillisestä korkeakoulusta 1931. Sittemmin hän keskittyi hyökkäysvaunujen ja lentomateriaalien tutkimiseen. Hänet nimitettiin Moskovan ilmailuakatemian professoriksi 1943. Hän osallistui muun muassa Iljushin Il-2:n suihkuturbiinin kehittämiseen. Hänelle myönnettiin lukuisia korkeita arvomerkkejä kuten Leninin kunniamerkki vuonna 1984.http://dic.academic.ru/dic.nsf/enc_tech/2390/%D0%9A%D0%B8%D1%88%D0%BA%D0%B8%D0%BD ==Lähteet== Luokka:Neuvostoliittolaiset fyysikot Luokka:Akateemikot Luokka:Vuonna 1906 syntyneet Luokka:Vuonna 2002 kuolleet
Tuomas Tepora

Tuomas Tepora (s. 1978) on suomalainen historiantutkija, oppiarvoltaan filosofian tohtori. Hänen tutkimusalaansa ovat sodan- ja tunteiden kulttuurihistoria, nationalismi ja ryhmäsymbolit.Tuomas Tepora, WSOY, viitattu 24.3.2012 Tepora on Helsingin yliopiston dosentti ja työskentelee tutkijana Tampereen yliopistossa. Teporan teos Sinun puolestas elää ja kuolla perustuu hänen väitöskirjaansa Lippu, uhri, kansakunta: ryhmäkokemukset ja -rajat Suomessa 1917–1945 (2011). Teos palkittiin vuoden 2011 tiedekirjana.Lippujen historia sai vuoden tiedekirja -palkinnon, Yle.fi/uutiset, viitattu 24.3.2012 Hänen talvisodan hengen muodostumista ja purkautumista tarkastellut teoksensa Sodan henki (2015) sai Lauri Jäntin säätiön kunniamaininnan vuonna 2016. == Teokset == * Lippu, uhri, kansakunta: ryhmäkokemukset ja – rajat Suomessa 1917– 1945, 2011 (Väitöskirja) * Sinun puolestas elää ja kuolla. Suomen liput, nationalismi ja veriuhri 1917–1945, WSOY, 2011. * The Finnish Civil War 1918: History, Memory, Legacy, toim. yhdessä Aapo Roseliuksen kanssa, Brill, 2014. * Sodan henki. Kaunis ja ruma talvisota, WSOY, 2015. * Menneisyyden rakentajat. Teoriat historiantutkimuksessa, toim. yhdessä Matti O. Hannikaisen ja Mirkka Danielsbackan kanssa, Gaudeamus, 2018. * Rikki revitty maa. Suomen sisällissodan kokemukset ja perintö (The Finnish Civil War 1918. History, Memory, Legacy, 2014), toim. yhdessä Aapo Roseliuksen kanssa, suom. Kati Pitkänen, Gaudeamus, 2018. * Muukalaisten invaasio. Siirtoväki Suomen ruotsinkielisillä alueilla 1940–1950, yhdessä Aapo Roseliuksen kanssa, Kustantamo S&S;, 2020. * Kampen om den svenska jorden. Karelarna i Finlands svenskspråkiga områden 1940–1950, yhdessä Aapo Roseliuksen kanssa, kääntänyt Tobias Pettersson, Schildts & Söderströms, 2020. * Avaimia menneisyyteen. Opas historiantutkimuksen menetelmiin, toim. yhdessä Matti O. Hannikaisen ja Mirkka Danielsbackan kanssa, Gaudeamus, 2022. * Sankari ja antisankari. Mannerheim- kultin pitkä vuosisata. Gaudeamus, 2023. == Lähteet == Luokka:Suomalaiset historioitsijat Luokka:Vuonna 1978 syntyneet Luokka:Elävät henkilöt
Preeriatyyli

Preeriatyyli oli arkkitehtuurin tyylisuunta, joka vaikutti Yhdysvalloissa etenkin asuinrakennusten suunnittelussa 1800-luvun lopulta ensimmäisen maailmansodan alkuun. Tyyliin kuuluvat pitkät, matalat linjat ja tasakatot. Koristeita käytetään niukasti, mutta paikallisten luonnonmateriaalien käyttö on runsasta. Tyylisuunta kehittyi Chicagossa ja levisi sieltä erityisesti Yhdysvaltojen Keskilänteen. Sen tunnetuimpia edustajia ovat Louis Sullivan ja hänen oppilaansa Frank Lloyd Wright.Architecture: The Prairie School Chicago History Puhdastyylinen esimerkki preeriatyylistä on Robie House Chicagossa. Preeriatyylin taloissa on usein kookas takka keskeisellä paikalla. Arkkitehtuuri on avointa sekä sisällä että ulkona; sisäosat muodostuvat suurista yhtenäisistä tiloista.Prairie Style Westcott House == Lähteet == == Aiheesta muualla == *Frank Lloyd Wright Kotitieto.fi Luokka:1800-luvun arkkitehtuurin suuntaukset Luokka:1900-luvun arkkitehtuurin suuntaukset Luokka:Yhdysvaltalainen arkkitehtuuri
Sinun puolestas elää ja kuolla

Sinun puolestas elää ja kuolla. Suomen liput, nationalismi ja veriuhri 1917–1945 on Tuomas Teporan teos Suomen lipusta. Sen aiheena on Suomen historia itsenäistymisestä sotien päättymiseen Suomen lipun kautta. Teoksessa kerrotaan lippujen asemasta Suomen historiassa kansallisina symboleina ja aatteen kuvaajina. Teos perustuu Teporan väitöskirjaan Lippu, uhri, kansakunta: ryhmäkokemukset ja -rajat Suomessa 1917–1945 (2011). Se palkittiin vuoden 2011 tiedekirjana. Palkintoraadin arvion mukaan "Tepora onnistuu - - esittämään havainnollisesti kuinka lippuihin liittyvät tunnekokemukset rakentuvat."Lippujen historia sai vuoden tiedekirja -palkinnon, Yle.fi/uutiset, viitattu 24.3.2012 Teos kuvaa siniristilipun vähittäistä nousua kansalliseksi symboliksi. Siinä analysoidaan nuoren kansallisvaltion ja uhrautumisen suhdetta itsenäistymisestä aina sotien päättymiseen 1945.Tepora, takakansi. Tepora käsittelee teoksessa talvisotaa tarkastelemalla lippuja joukkoliikkeiden ja kansakunnan sosiaalisina symboleina sekä nationalistista uhriajattelua. Kriitikon mukaan Tepora edustaa 2000-luvulla vahvistunutta "uutta sotahistoriaa". Suuntauksen edustajien näkökulma sotaan ei ole vain kenraalien ja poliitikkojen strateginen toiminta, vaan sotaa tutkitaan laajemmin, myös sosiaalisena ja kulttuurisena ilmiönä. Menetelmä hyödyntää sosiologiaa, psykologiasta, antropologiaa ja kirjallisuudentutkimusta. Suuntauksen taustalla on Carolyn Marvinin ja David W. Inglen teoria, jonka mukaan kansallisvaltiota voidaan pitää primitiivisenä heimouskontona, jossa sodassa kuolleet nähdään lipun vaatimina pyhinä uhreina.Olli Sinivaara, Siniristissä kiteytyi tappamisen mahti , Helsingin Sanomat 15.5.2011, viitattu 26.4.2012 Kriitikko katsoo Teporan soveltavan teoriaa onnistuneesti suomalaiseen nationalismiin. Hän pitää kuitenkin teoksen tyyliä raskaslukuisena ja paikoin koukeroisena, niin että lukija joutuu asiaan päästäkseen mielessään editoimaan tekstiä. Siitä huolimatta sisällön syvyys ja älyllinen haastavuus sivuuttavat tyylin ongelmat, ja lukija pääsee ansiokkaan teoksen avulla syventymään ihmisenä olemisen vaikeisiin kysymyksiin. ==Lähteet== ==Aiheesta muualla== *Carolyn Marvinin ja David W. Inglen teos The Totem Myth: Sacrifice and Transformation (pdf, 4,29 Mt) Luokka:Vuoden 2011 kirjat Luokka:Suomen lippu Luokka:Kirjat Suomen historiasta Luokka:Suomalaiset sotahistorian tietokirjat
Toys

Toys on vuonna 1992 ensi-iltansa saanut yhdysvaltalainen komediaelokuva, jonka on ohjannut Barry Levinson. Elokuvan pääosia esittävät Robin Williams, Michael Gambon, Joan Cusack, Robin Wright, LL Cool J, Donald O’Connor, Arthur Malet, Jamie Foxx, Jack Warden ja Debi Mazar. Elokuva ei menestynyt taloudellisesti. == Juoni == Elokuvassa suuren lelutehtaan johtajan poika Leslie saa tehtaan omakseen isänsä Kennethin kuoleman jälkeen. Kennethin veli Leland alkaa rakentaa tehtaassa oikeita aseistettuja sotaleluja armeijan käyttöön. Tilanteesta aiheutuu myöhemmin kaksinkamppailu Leslien ja Lelandin välille. == Rooleissa == == Arvioita == Video-oppaassa vuodelta 1994 Bello Romano kutsuu elokuvaa epävireisellä otteella ohjatuksi sekoiluksi, vaikka lavasteisiin ja leluihin onkin panostettu. Häneltä Toys saa kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Vuoden 1992 yhdysvaltalaiset elokuvat Luokka:Barry Levinsonin ohjaamat elokuvat Luokka:Elokuvat liike- elämästä
McKinney

McKinney voi tarkoittaa seuraavia: == Paikkoja == * McKinney, kaupunki Texasissa Yhdysvalloissa == Sukunimenä == * Bill McKinney (1931–2011), yhdysvaltalainen näyttelijä ja laulaja * Cynthia McKinney (s. 1955), yhdysvaltalainen demokraattipoliitikko * Frank McKinney (1938–1992), yhdysvaltalainen kilpauimari ja olympiavoittaja * Joseph Crescent McKinney (1928–2010), yhdysvaltalainen katolinen piispa * Kurt McKinney (s. 1962), yhdysvaltalainen näyttelijä * Mary McKinney (1873–1987), yhdysvaltalainen aikoinaan maailman vanhin elossa ollut ihminen * Nanny Still McKinney (1926–2009), suomalainen lasitaiteilija * Nathaniel McKinney (s. 1982), bahamalainen 400 metrin juoksija * Richard McKinney (s. 1953), yhdysvaltalainen jousiammunnan maailmanmestari * Stewart McKinney (1931–1987), yhdysvaltalainen republikaanipoliitikko * Tamara McKinney (s. 1962), yhdysvaltalainen alppihiihtäjä. Luokka:Luettelot henkilöistä sukunimen mukaan
Nascimento

Nascimento tai do Nascimento on muun muassa seuraavien henkilöiden sukunimi: * Aldair Santos do Nascimento (s. 1965), brasilialainen jalkapalloilija * Alexandre do Nascimento (1925–2024), angolalainen kardinaali * André Nascimento (s. 1979), brasilialainen lentopalloilija * André Álvaro Batista do Nascimento (s. 1977), brasilialainen beachfutispelaaja * Basilio do Nascimento (1950–2021), itätimorilainen katolinen piispa * Edinho Cholbi Nascimento, Edinho (s. 1970), brasilialainen jalkapalloilija * Edson Arantes do Nascimento, Pelé (1940–2022), brasilialainen jalkapalloilija * Eduardo Nascimento (1943–2019), angolalainen laulaja * Fernando Nascimento Cosme, Fernandinho (s. 1983), brasilialainen futsalpelaaja * Filomeno do Nascimento Vieira Dias (s. 1958), angolalainen katolinen piispa * Geraldo Nascimento (s. 1936), brasilialainen katolinen piispa * Gilberto Carlos Nascimento, Betinho (s. 1966), brasilialainen jalkapalloilija * Icaro Nascimento (s. 1999), brasilialainen karateka * Iomar do Nascimento, Mazinho (s. 1966), brasilialainen jalkapalloilija * Jefferson Nascimento (s. 1988), brasilialainen jalkapalloilija * João Ramos do Nascimento, Dodinho (1917–1998), brasilialainen jalkapalloilija * José Belvino do Nascimento (1932–2019), brasilialainen katolinen piispa * Marcos Paulo Costa do Nascimento (s. 2001), portugalilainen jalkapalloilija * Matheus Leite Nascimento (s. 1983), brasilialainen jalkapalloilija * Milton Nascimento (s. 1942), brasilialainen laulaja, lauluntekijä ja kitaristi * Moacir Barbosa Nascimento (1921–2000), brasilialainen jalkapallomaalivahti * Paulo Sérgio Silvestre do Nascimento (s. 1969), brasilialainen jalkapalloilija * Ramires Santos do Nascimento (s. 1987), brasilialainen jalkapalloilija * Yazaldes Nascimento (s. 1986), portugalilainen pikajuoksija.
Jodi Picoult

Jodi Lynn Picoult (s. 19. toukokuuta 1966) on yhdysvaltalainen kirjailija. Hän opiskeli Princetonin yliopistossa, josta valmistui vuonna 1987. Hän on myös suorittanut maisteritutkinnon Harvardin yliopistossa. Picoult aloitti kirjailijan uransa kirjoittamalla novelleja Seventeen-lehteen. Myöhemmin hän on kirjoittanut DC Comicsin Ihmenainen-sarjaa. Hänen teoksensa Yhdeksäntoista minuuttia kertoo kouluammuskelusta pienessä kaupungissa ja oli hänen ensimmäinen kirjansa, joka sai ensimmäisen sijan New York Timesin bestseller- listalla. Picoult on naimisissa Timothy Warren Van Leerin kanssa, jonka tapasi opiskeluaikanaan, ja heillä on kolme lasta. ==Bibliografia== ===Suomennetut teokset=== * * * * ===Suomentamattomat teokset=== * Songs of the Humpback Whale (1992) * Harvesting the Heart (1993) * Picture Perfect (1995) * Mercy (1996) * Keeping Faith (1999) * Salem Falls (2001) * Perfect Match (2002) * Second Glance (2003) * Vanishing Acts (2005) * The Tenth Circle (2006) * Change of Heart (2008) * Handle With Care (2009) * House Rules (2010) * Sing You Home (2011) * Lone Wolf (2012) * Small Great Things (2016) ==Lähteet== *Kariston kotisivut *kirjailijan kotisivut (englanniksi) Luokka:Yhdysvaltalaiset kirjailijat Luokka:Vuonna 1966 syntyneet Luokka:Elävät henkilöt
Domingas Togna

Domingas Embana Togna (s. 14. kesäkuuta 1981) on guineabissaulainen yleisurheilija. Hän osallistui vuoden 2008 kesäolympialaisissa Pekingissä ja kilpaili siellä naisten 1 500 metrin juoksussa.Domingas Togna Biography and Olympic Results | Olympics at Sports-Reference.com == Lähteet == Luokka:Guineabissaulaiset yleisurheilijat Luokka:Vuonna 1981 syntyneet Luokka:Elävät henkilöt
Riccardo Barthélémy

Riccardo Barthélémy (1869 İzmir – 1937) oli italialainen säveltäjä ja pianisti. Hän säesti pitkään Enrico Carusoa. Hän voitti kesäolympialaisissa 1912 Tukholmassa taidekilpailuissa kultaa sävellyksellään "Olympic Triumph March". == Lähteet == Luokka:Italialaiset säveltäjät Luokka:Italialaiset pianistit Luokka:Italialaiset olympiavoittajat Luokka:Vuonna 1869 syntyneet Luokka:Vuonna 1937 kuolleet
Paolo Gennari

Paolo Gennari (11. syyskuuta 1908 – 29. tammikuuta 1968) oli italialainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana saamassa pronssia perämiehettömässä nelikossa.Paolo Gennari Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1908 syntyneet Luokka:Vuonna 1968 kuolleet
George Nevinson

George Wilfred Nevinson (3. lokakuuta 1882 Wigan – 13. maaliskuuta 1963 Lancaster) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.George Nevinson Biography and Olympic Results | Olympics at Sports-Reference.com == Lähteet == Luokka:Brittiläiset vesipalloilijat Luokka:Brittiläiset olympiavoittajat Luokka:Vuonna 1882 syntyneet Luokka:Vuonna 1963 kuolleet
Malin alueet

Mali on jaettu kahdeksaan alueeseen sekä Bamakon pääkaupunkialueeseen. Alueet on nimetty alueen pääkaupungin mukaan. Alueet on numeroitu roomalaisin numeroin sijaintinsa mukaan länsi-itä-suunnassa. Alueet on edelleen jaettu yhteensä 49 piiriin. == Tiedot alueista == Alueen nimi Alueen numero Pinta-ala (km2) Asukasluku Gaon alue Région VII 170 572 544 120 Kayesin alue Région I 120 760 1 996 812 Kidalin alue Région VIII 151 430 67 638 Koulikoron alue Région II 90 120 2 418 305 Moptin alue Région V 79 017 2 037 330 Ségoun alue Région IV 64 947 2 336 255 Sikasson alue Région III 71 790 2 625 919 Timbuktun alue Région VI 497 926 681 691 Bamako Numeroimaton 252 1 809 106 Luokka: Malin maantiede
Marussia MR01

Marussia MR01 on venäläisen Formula 1 -tiimi Marussian käyttämä auto kaudella 2012. Autoa kuljettavat saksalainen Timo Glock ja ranskalainen tulokaskuljettaja Charles Pic. Tallin testikuljettajana toimi Max Chilton joka pääsi ajamaan Abu Dhabin GP:n ensimmäisissä harjoituksissa. MR01 on McLarenin ohella ainoa auto kaudella 2012, jossa on yhtenäinen keularakenne. Tallilla oli vaikeuksia saada autoaan läpi kolaritesteistä, minkä seurauksena autolla ei saatu ajettua ainoatakaan testikierrosta kautta edeltäneissä talvitesteissä. Talli sai kokeiltua uutta autoa radalla ensimmäistä kertaa 5. maaliskuuta, jolloin talli ajoi mainoskuvauksia varten sallitun testisession Silverstonen radalla. Auto läpäisi kolaritestit seuraavana päivänä 6. maaliskuuta. MR01 käyttää Cosworthin valmistamaa 2,4 litran V8-moottoria. == Yhteenveto == Auton ensimmäinen varsinainen testi tapahtui kauden avauskilpailun ensimmäisessä harjoitusjaksossa. Talli pystyi ajattamaan harjoituksessa molempia kuljettajia. Toisessa sessiossa Timo Glock onnistui ajamaan 12. parhaan ajan. Lauantain aika-ajossa kävi kuitenkin selväksi, ettei Marussian vauhti riitä edes keskikastiin. Tallin kuljettajat miehittivät lähtöruudut 21 ja 22, mutta Sergio Pérezin rangaistuksen myötä he pääsivät lähtemään kilpailuun yhtä ruutua korkeammilta sijoilta. Itse kilpailussa talli ajoi tasaisesti letkan loppupäässä onnistuen nousemaan sijoille 14 ja 15 muiden keskeytysten ja varikkopysähdysten ansiosta. Muutamaa kierrosta ennen maalia Pic joutui keskeyttämään kilpailun, mutta sai sijoituksen ajettuaan 90 prosenttia kilpailusta. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Marussia Cosworth AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA 0 11. Timo Glock 14 17 19 19 18 14 Kesk. DNS 18 22 21 15 17 12 16 18 20 14 19 16 Charles Pic 15† 20 20 Kesk. Kesk. Kesk. 20 15 19 20 20 16 16 16 Kesk. 19 19 Kesk. 20 12 Max Chilton TD == Lähteet == == Aiheesta muualla == *Auton esittely tallin kotisivuilla Luokka:Autot Formula 1 -kaudella 2012 MR01
William Press

William John Press (29. tammikuuta 1881 – ?) oli brittiläinen vapaapainija. Hän kilpaili vuoden 1908 kesäolympialaisissa Lontoossa ja sai siellä hopeaa 54 kg -sarjassa.William Press Biography and Olympic Results | Olympics at Sports-Reference.com == Lähteet == Luokka:Brittiläiset vapaapainijat Luokka:Brittiläiset olympiamitalistit Luokka:Vuonna 1881 syntyneet Luokka:Kuolinvuosi puuttuu
Albert Gingell

Albert Gingell (30. syyskuuta 1883 Bristol – 20. helmikuuta 1947 Cleveland) oli brittiläinen vapaapainija. Hän kilpaili vuoden 1908 kesäolympialaisissa Lontoossa ja sai siellä pronssia 66,6 kg -sarjassa.Albert Gingell Biography and Olympic Results | Olympics at Sports-Reference.com == Lähteet == Luokka:Brittiläiset vapaapainijat Luokka:Brittiläiset olympiamitalistit Luokka:Vuonna 1883 syntyneet Luokka:Vuonna 1947 kuolleet
Karl Wallin

Karl Wallin (1858–1922) oli ruotsalainen professori. Hän kuului sähkötekniikan käyttöönoton ja myös sen opetuksen tienraivaajiin Ruotsissa. Wallin johti Tukholman sähkövalo -osakeyhtiötä ja toimi vuosina 1889–1909 fysiikan yliopettajana Tukholman teknisessä koulussa ja vuodesta 1902 sähkötekniikan professorina Tukholman teknisessä korkeakoulussa. Vuonna 1899 Ruotsissa ilmestynyt Wallinin sähkötekniikan oppikirja suomennettiin välittömästi, ja sen julkaisi samana vuonna tamperelainen kustantamo Suomessa nimellä Sähkö ja sen käyttäminen valaistukseen ja työvoiman siirtämiseen julkaistu kirja on tiettävästi ensimmäinen suomeksi julkaistu sähköalan oppikirja. ==Lähteet== Luokka:Ruotsalaiset tieteilijät Luokka:Ruotsalaiset professorit Luokka:Vuonna 1858 syntyneet LUokka:Vuonna 1922 kuolleet
FC Boda

FC Boda on kemiönsaarelainen jalkapalloseura Björkbodan kylästä, entisen Dragsfjärdin kunnan alueelta. Seuran perustivat 1992 kemiönsaarelaiset urheiluseurat KSF, Jäntevä ja VUF yhteiseksi edustusjoukkueekseen jalkapallossa.FC Bodan Facebooksivut. Viitattu 28.4.2020. FC Bodan miesten edustusjoukkue pelaa kaudella 2024 Länsi-Suomen Vitosessa. Parhaimmillaan seura on pelannut Kakkosessa kaudella 2002, jolloin tuloksena oli kuitenkin putoaminen sarjaporrasta alaspäin.SERIETABELLER 1993- FC Boda. Viitattu 29.4.2020 == Lähteet == == Aiheesta muualla == * FC Bodan kotisivut Boda, FC Boda, FC Boda, FC
FC Kemi

FC Kemi on Kemissä toimiva jalkapallo- ja futsalseura. Se perustettiin vuonna 1920 Karjalahden kaupunginosassa nimellä Karjalahden Ihme ja vuosina 1988-2011 seura tunnettiin nimellä FC-88. Nykyään FC Kemi tunnetaan futsalin edustusjoukkueestaan, joka pelaa miesten Futsal-liigassa. == Historia == Jalkapallossa miesten tasolla ensimmäinen virallinen ottelu pelattiin 14. joulukuuta 1971. Omaksi seurakseen jalkapallojaosto erkaantui vuonna 1988. Kaudella 2012 FC-88:n edustusjoukkue pelasi Kolmosta, ja parhaimmillaan joukkue pelasi Kakkosessa kaudella 2001. Seuran kasvatteja ovat muun muassa Keijo Huusko, Juha Pasoja, Anssi Jaakkola ja Jaakko Isteri. == Lähteet == == Aiheesta muualla == *FC Kemin kotisivut Luokka:Kemiläiset urheiluseurat Luokka:Suomalaiset jalkapalloseurat Luokka:Suomalaiset futsalseurat Luokka:Suomen Työväen Urheiluliiton jäsenseurat Luokka:Vuonna 1988 perustetut urheiluseurat
Legend of the Black Shawarma

__NOTOC__ Legend of the Black Shawarma on Infected Mushroomin seitsemäs studioalbumi, joka julkaistiin 8. syyskuuta 2009. Albumi debytoi Yhdysvalloissa Billboard 200 -listan sijalla 172. == Kappaleet == # Poquito Mas – 03:39 # Sæed – 07:03 # End of the Road – 06:47 # Smashing the Opponent – 04:09 # Can’t Stop – 07:23 # Herbert the Pervert – 07:17 # Killing Time – 03:04 # Project 100 – 09:38 # Franks – 08:05 # Slowly – 09:00 # The Legend of the Black Shawarma – 07:11 # Riders on the Storm (Infected Mushroom Remix) – 04:29 == Arvostelut == * AllMusic: AllMusic review == Aiheesta muualla == * Legend of the Black Shawarma discogs.com -sivustolla == Lähteet == Luokka:Infected Mushroomin albumit Luokka:Vuoden 2009 albumit
Intelligent Life

Intelligent Life on joka toinen kuukausi ilmestyvä brittiläisen The Economistin julkaisema elämäntapalehti. Se alkoi ilmestyä 2007 neljännesvuosittain ja oli sitä ennen ilmestynyt kerran vuodessa kesällä. Sen aihepiiriin kuuluu ”taiteet, tyyli, ruoka, viini, autot, matkailu ja kaikki auringon alla, kunhan se on kiinnostavaa”About, Intelligent Lifen sivusto . Viitattu 24.3.2012. . The Economistin toimittajien lisäksi Intelligent Lifeen kirjoittavat artikkeleita kirjoittajat kaikkialta maailmasta ja kuvat ovat lehden kuhunkin numeroon tilaamia. Sen päätoimittaja on Tim de Lisle. Vuonna 2012 lehti herätti keskustelua, kun sen kannessa julkaistiin nykyisin poikkeuksellisesti käsittelemätön kuva. Kuva esitti näyttelijä Cate Blanchettia.Retusoimaton Cate Blanchett saa taputukset. Yle uutiset. Viitattu 24.3.2012 == Lähteet == == Aiheesta muualla == * Intelligent Lifen sivusto. Luokka:Brittiläiset aikakauslehdet
Gustaf Hagelin

Gustaf Wilhelm Hagelin (5. lokakuuta 1897 Lidköping – 13. joulukuuta 1983 Falsterbo) oli ruotsalainen ratsastaja. Hän kilpaili kesäolympialaisissa 1924 Pariisissa ja oli siellä mukana saamassa hopeaa joukkuekenttäratsastuksessa. Kenttäratsastuksen yksilökilpailussa hän jäi 20. sijalle. == Lähteet == Luokka:Ruotsalaiset kenttäratsastajat Luokka:Ruotsalaiset olympiamitalistit Luokka:Vuonna 1897 syntyneet Luokka:Vuonna 1983 kuolleet
Sisareni puolesta

Sisareni puolesta (My Sister's Keeper) on Jodi Picoultin vuonna 2004 julkaistu kirja. Kirjasta on myös tehty samanniminen elokuvaa, jossa näyttelevät muun muassa Abigail Breslin, Alec Baldwin ja Cameron Diaz. ==Juoni== Anna Fitzergaldille sairaalat ja verensiirrot ovat arkipäivää. Anna ei kuitenkaan ole sairas mutta hänen sisarellaan Katella on vaikea leukemia ja geneettisesti samanlainen Anna on eräänlainen kudos ja solupankki siskolleen. Anna haluaa yleensä tehdä kaikkensa siskonsa eteen, mutta kun hän täyttää 13 häntä pyydetään luovuttamaan toinen munuaisensa siskolleen. Leikkauksen onnistumisesta ei ole takeita, Kate saattaa kuolla kaikesta huolimatta. Anna kyseenalaistaa leikkauksen ja pyytää apua asianajaja Alexander Campbelliltä, jotta voisi halutessaan kieltäytyä leikkauksesta. Annan äiti, Sara, vastustaa tyttärensä päätöstä, koska pitää Katen auttamista itsestäänselvyytenä joten asia viedään oikeuteen. Oikeudenkäynnin aikana selviää, ettei Kate halua munuaissiirtoa, koska uskoo kuolevansa joka tapauksessa ja oikeudenkäynti päättyy Annan hyväksi. Kuitenkin, Campbellin ajaessa Annaa kotiin he joutuvat auto-onnettomuuteen. Pahoin vahingoittunut Anna ja Campbell kiidätetään sairaalaan ja tilanne muuttuu ratkaisevasti. . ==Lähteet== Luokka: vuoden 2004 kirjat
Sara Väyrynen

Sara Väyrynen (o.s. Sajanti, s. 17. joulukuuta 1987 Janakkala) on suomalainen yleisurheilija. Väyrysen päämatka on 3 000 metrin estejuoksu. Muiden juoksijoiden tapaan hän aloitti uransa lyhyemmillä matkoilla ja on hivuttautunut vähitellen kohti nykyistä päämatkaansa. Seuratasolla hän aloitti urheilemisen Nurmon Urheilijoiden riveissä, mutta nyt hän edustaa Seinäjoen Seudun Urheilijoita. Aikuisten SM-kisoissa Väyrynen on saavuttanut hopeaa 4×800 metrin viestissä ja ollut edustamassa Suomea Suomi–Ruotsi-maaottelussa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa. Väyrysen valmentajana toimii hänen isänsä Juha Sajanti ja hänellä on myös yleisurheileva kaksoissisko Eeva Feuth. == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Vuonna 1987 syntyneet Luokka:Elävät henkilöt
Alianza PAIS

Movimiento Alianza PAIS on ecuadorilainen lähinnä alkuperäisväestöä edustava puolue. Se perustettiin vuonna 2006. PAIS pääsi ensimmäistä kertaa hallitusvastuuseen sen kannattaman Rafael Correan voitettua presidentinvaalit 2006. Correa voitti marraskuun 2006 presidentinvaalit Alianza PAISin (Patria Altiva i Soberana) ja Partido Socialista Ecuatorianon tuella. Hän aloitti virkakautensa 15. tammikuuta 2007. Radikaalia vasemmistolaista politiikkaa harjoittanut Rafael Correa toimi Ecuadorin presidenttinä vuodet 2007–2017. Peräkkäisiä presidenttikausia koskevan perustuslaillisen rajoituksen takia hän ei voinut asettua ehdolle enää vuoden 2017 presidentinvaaleissa, joissa valituksi tuli Alianza PAIS -puolueen ehdokas ja entinen Correan varapresidentti Lenin Moreno. Hänestä tuli myös Correan jälkeen Alianza PAIS:n uusi puoluejohtaja. Morenon kaudella Alianza PAIS -puolueen linja on muuttunut huomattavasti oikeistolaisemmaksi kuin Correan aikana. Tammikuussa 2018 Rafael Correa erosi aikaisemmin johtamastaan puolueesta ja perusti uuden vasemmistolaisen puolueen. Ecuadorin presidentti Lenin Moreno on jatkanut keskustalaiseksi muuttuneen Alianza PAIS -puolueen johdossa. == Lähteet == == Aiheesta muualla == * Sitio oficial Alianza PAIS * Acuerdo PAIS Luokka:Ecuadorin politiikka Luokka:Puolueet
Eeva Feuth

Eeva Maija Feuth (o.s. Sajanti, s. 17. joulukuuta 1987 Janakkala) on suomalainen yleisurheilija. Feuth on kilpaillut laaja-alaisesti eri juoksumatkoilla aina 200 metrin juoksusta maratoniin. Seuratasolla hän on edustanut Nurmon Urheilijoita vuoteen 2009 asti, vuosina 2010–2013 Seinäjoen Seudun Urheilijoita ja vuodesta 2014 lähtien Turun Urheiluliittoa. Aikuisten SM-kisoissa Feuth on saavuttanut hopeaa 4×800 metrin viestissä ja pronssia 3 000 metrin estejuoksussa. Hän on myös ollut edustamassa Suomea maaotteluissa 800 metrillä, 1 500 metrillä, 3 000 metrin estejuoksussa ja 8 kilometrin maastojuoksussa. Feuthin valmentajana toimii hänen isänsä Juha Sajanti ja hänellä on kaksoissisko Sara Väyrynen. ==Henkilökohtaiset ennätykset == :Lähde: Tilastopaja ;Ulkoradat * 800 metrin juoksu: 2.10,80 (2007) * 1 500 metrin juoksu: 4.27,96 (2008) * 3 000 metrin juoksu: 9.45,64 (2011) * 10 kilometrin tiejuoksu: 35.10 (2013) * Puolimaraton: 1.18.34 (2013) * Maraton: 2.45.19 (2015) * 3 000 metrin estejuoksu: 10.24,83 (2011) == Lähteet == Luokka:Suomalaiset estejuoksijat Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1987 syntyneet Luokka:Elävät henkilöt
3D-elokuva

thumb|RealD-merkkiset katselulasit 3D-elokuva on elokuva, joka tehostaa syvyysnäön illuusiota, kun sitä katsotaan erikoislaseilla. 3D-tekniikka simuloi normaalia näköaistimusta. Ihminen aistii syvyyttä ja etäisyyksiä binokulaarisen näköaistinsa avulla. Silmät näkevät kuvan kahdesta eri kulmasta, ja aivot yhdistävät aistimukset kolmiulotteiseksi kuvaksi. 3D-elokuva katsotaan erikoislaseilla, jotka erottelevat kummallekin silmälle oman kuvan kahdesta päällekkäin heijastetusta ruudusta. Syvyysvaikutelma syntyy kuvien jälleen yhdistyessä katsojan aivoissa. Ensimmäinen suomalainen 3D-elokuva oli Muumi ja punainen pyrstötähti vuodelta 2010. http://www.episodi.fi/uutiset/suomalainen-3d-elokuva-etsii-katsojia-cannesin- filmijuhlilla/ == Katso myös == * 3D-televisio == Lähteet == == Aiheesta muualla == *